კორონავირუსის პანდემია ქვეყნებისა და ტერიტორიების მიხედვით (2019–2020)

'*

სტატია მოიცავს იმ ქვეყნებისა და ტერიტორიების სიას და ცნობებს, რომლებსაც კორონავირუსის ეპიდემია შეეხო.

## დადასტურებული შემთხვევები 
### აფრიკა 
#### ალჟირი 
25 თებერვალს ალჟირში დადასტურდა COVID-19-ის პირველი შემთხვევა, დაინფიცირებული პირი იტალიის მოქალაქეა, რომელიც ალჟირში 17 თებერვალს ჩამოვიდა.

#### ეგვიპტე 
ფრენები ჩინეთსა და ეგვიპტეს შორის შეჩერებულია 26 იანვრიდან. 14 თებერვალს ეგვიპტის ჯანდაცვის სამინისტრომ გამოაცხადა ქვეყანაში პირველი შემთხვევის შესახებ კაიროს საერთაშორისო აეროპორტში, ინფექცირებული პირი ჩინელი მოქალაქეა. ეგვიპტის ხელისუფლებამ ამის შესახებ აცნობა ჯანდაცვის მსოფლიო ორგანიზაციას (WHO) და პაციენტი მოთავსებული იქნა კარანტინში. მიღებული იქნა შემდეგი პრევენციული ზომები და შემოწმდა ყველა ის პირი, რომელიც უახლოეს დროში კონტაქტში იმყოფებოდა ინფექცირებულ პირთან, რაზეც ტესტმა ვირუსზე უარყოფითი პასუხი აჩვენა.

#### ნიგერია 
ნიგერიაში COVID-19-ის პირველი შემთხვევა დაფიქსირდა 2020 წლის, 27 თებერვალს ლაგოსში, ქვეყნის სამხრეთ-დასავლეთ ნაწილში. შემთხვევა იტალიელ მოქალაქეს ეხება, რომელიც ნიგერიაში 25 თებერვალს, მილანიდან, იტალია, ხანმოკლე ბიზნეს ვიზიტით ჩამოვიდა. 26 თებერვალს დაინფიცირებული პირი იზოლაციისა და შემოწმებისთვის გადაიყვანეს ლაგოსის სახელმწიფო ბიოუსაფრთხოების დაწესებულებებში. ინფექცია დაადასტურა ლაგოსის სასწავლო სავაადმყოფოს, ვირუსოლოგიის ლაბორატორიამ, რომელიც ნაწილია ნიგერიის დაავადებათა კონტროლის ცენტრის ლაბორატორიული ქსელის. პაციენტის მდგომარეობა სტაბილურია, მას არ გააჩნია სერიოზული სიმპტომები და იმყოფება ინფექციურ დაავადებათა სავადმყოფოს მკაცრი ზედამხედველობის ქვეშ, ლაგოსში. ამჟამად ნიგერია სრულ მზადყოფნაშია გაუმკლავდეს COVID-19-ის ნებისმიერ შემთხვევას.

### აზია 
ეპიდემიის კერად მიჩნეულია ჩინეთის ხუბეის პროვინციის ქალაქ უხანი, საიდანაც ის მოგვიანებით გავრცელდა ჩინეთის დანარჩენ რეგიონებშიც. ჩინეთიდან ვირუსი სხვა აზიურ ქვეყნებსაც მოედო. ვირუსი ძირითადად გავრცელდა შემდეგ ქვეყნებში: ჩინეთი, სამხრეთი კორეა, იაპონია და ირანი, სადაც ყველაზე მეტი სიკვდილიანობის შემთხვევა დაფიქსირდა სხვა ქვეყნებთან შედარებით, გარდა ჩინეთისა.

### ევროპა 
თავდაპირველად ვირუსის გავრცელების შემთხვევა საფრანგეთში, გერმანიაში და ასევე მცირე შემთხვევებით სხვა ევროპულ ქვეყნებშიც გამოვლინდა. 21 თებერვალს მასიური გავრცელება დაფიქსირდა იტალიაში. 27 თებერვლის დაფიქსირდა 650 კორონავირუსის შემთხვევა და 17 გარდაცვალება. ვირუსი ასევე გავრცელდა შემდეგ ქვეყნებში: ლიეტუვა, ავსტრია, ხორვატია, საფრანგეთი, გერმანია, საბერძნეთი, პოლონეთი, ესპანეთი, რუმინეთი და გაერთიანებული სამეფო. უმრავლესობა შემთხვევის პირველწყაროდ მიიჩნევა იტალია, სადაც ხელისუფლების მიერ მიღებული ზომების მიუხედავად, ვერ მოხერხდა ვირუსის შეჩერება. იტალიაში ვირუსის მთავარ კერად, მისი ჩრდილოეთი ნაწილი, ქალაქი მილანი ითვლება.

### ჩრდილოეთ ამერიკა 
#### კანადა 
27 თებერვლის მონაცემებით კანადაში 13 კორონავირუსის შემთხვევა დაფიქსირდა, რომელთაგან 7 ბრიტანულ კოლუმბიაში და 5 ონტარიოში იყო. ყველა შემთხვევის მიზეზი უახლეს მგზავრობას უკავშირდება ისეთი ქვეყნებიდან, სადაც კორონავირუსის მზარდი შემთხვევები იყო დაფიქსირებული. ბოლო მონაცემებით  გამოჯანმრთელდა რვა ადამიანი.

#### მექსიკა 
28 თებერვალს მექსიკის ჯანდაცვის წარმომადგენელმა კორონავირუსის პირველი ორი შემთხვევა დაადასტურა, რომელთაგან ერთ-ერთს უახლოესი კონტაქტი ჰქონდა ჩრდილოეთ იტალიიდან ჩამოსულ მგზავრთან. ამ შემთხვევების ადგილმდებარეობა მეხიკო, ხოლო მეორის სინალოას შტატი იყო. ორივე პირი სტაბილურ მდგომარეობაშია. დანარჩენი 5 ამჟამად კარანტინში იმყოფება.

#### შეერთებული შტატები 
2020 წლის, 21 იანვარს დაფიქსირდა აშშ-ში დაფიქსირდა პირველი კორონავირუსის შემთხვევა. 24 თებერვლის მონაცემებით, დაავადებათა კონტროლის და პრევენციის ცენტრების (CDC) მონაცემებით აშშ-ში დაფიქსირდა 53 კორონავირუსის შემთხვევა, მათ შორის 12 შემთხვევა დაკავშირებული იყო მოგზაურობასთან, 2 ადამიანიდან ადამიანზე გადასვლა, 3 ამერიკის მოქალაქე ევაკუირებულ იქნა ხუბეის პროვინციიდან და 36 ამერიკის მოქალაქე *Diamond Princess-*ის საკრუიზო ლაინერიდან.

25 თებერვალს აშშ-ს ჯანდაცვის წარმომადგენელმა, მათ შორის CDC-მ, ადგილობრივი ხელისუფლებას, ბიზნესის წარმომადგენლებს და სკოლებს მოუწოდა შეემუშავებინათ სამოქმედო გეგმა, რომ მასიური შეხვედრები გადაედოთ ან გადასულიყვნენ დისტანციურ მუშაობაზე, რათა საჭიროების შემთხვევაში მზადყოფნა გამოავლინონ მოვლენებისთვის.

27 თებერვალს CDC-მ კალიფორნიაში დააფიქსირა პირველი შემთხვევა დაინფიცირებული პირისა, რომელიც არ იმყოფებოდა ვირუსის მატარებლებთან და არ უმოგზაურია იმ ქვეყნებში სადაც ვირუსის მზარდი კერები იყო. ეს შემთხვევა შესაძლოა ჩაითვალოს აშშ-ში ვირუსის საზოგადოებიდან გადაცემის პირველ მაგალითად.

### ოკეანეთი 
#### ავსტრალია 
25 თებერვალს ავსტრალიაში დაფიქსირდა 23 კორონავირუსის შემთხვევა, რომელთაგან 11 გამოჯანმრთელდა.

26 თებერვლისთვის დადასტურდა 25 შემთხვევა: 9 კუინზლენდში, 4 ახალ სამხრეთ უელსში, 7 ვიქტორიაში, 3 სამხრეთ ავასტრალიაში და 2 დასავლეთ ავსტრალიაში. ამ შემთხვევებიდან 15 გამოჯანმრთელდა. დანარჩენის მდგომარეობა სტაბილურია. 9 შემთხვევა დაკავშირებულია საკურიზო ლაინერი Diamond Princess-დან ავსტრალიელი მოქალაქეების გადმოყვანასთან. ყველა ეს ადამიანი სამედიცინო გამოკვლევების მიზნით დაუბრუნდა მშობლიურ შტატებს.

#### ახალი ზელანდია 
მას შემდეგ, რაც ახალი ზელანდიის ჯანდაცვის პერსონალმა COVID-19-ის გამოსავლენად ჩინეთიდან ჩამოსული მგზავრები შეამოწმა, 3 თებერვალს ახალი ზელანდიის მთავრობამ განაცხადა, რომ ის უარს ეტყოდა ჩინეთიდან ჩამოსულ ყველა მგზავრს ქვეყანაში შესვლაზე, გარდა იმ პირებისა, რომლებიც ფლობდნენ ახალი ზელანდიის მოქალაქეობას და რეზიდენტობას, და ასევე მათი ოჯახის წევრები.

28 იანვარს, ახალი ზელანდიის ჯანდაცვის სამინისტრომ გავრცელების საწინააღმდეგოდ ჩამოაყალიბა ჯანმრთელობის ეროვნული საკოორდინაციო ცენტრი (NHCC). ინფექციური და საეჭვო დაავადებების შესახებ ბრძანება ძალაში შევიდა 30 იანვრიდან, რომელიც სამედიცინო პერსონალს ნებისმიერი საეჭვო COVID-19-ის შემთხვევის შესახებ ინფორმაციას სამინისტროსთვის შეტყობინებას ავალდებულებს (კანონი ჯანმრთელობის შესახებ 1956). 

28 თებერვალს ახალ ზელანდიაში დაადასტურა COVID-19-ის პირველი შემთხვევა. დაინფიცირებული პირი ახალი ზელანდიის მოქალაქე იყო, რომელიც ბოლოს ირანში იმყოფებოდა და ოკლენდის საქალაქო საავადმყოფოში-ში იქნა მიღებული. ის ირანიდან ბალი, ინდონეზიის გავლით დაბრუნდა..

### სამხრეთ ამერიკა 
#### ბრაზილია 
25 თებერვლს ბრაზილიაში დაფიქსირდა კორონავირუსის პირველი შემთხვევა, რომელიც ამავდროულად პირველი შემთხვევაა მთელს სამხრეთ ამერიკაში. 28 თებერვლისთვის ბრაზილიამ  დაადასტურა COVID-19-ის კიდევ ერთი შემთხვევა და ასევე 182 საეჭვო შემთხვევები 17 შტატში, რომელთაგან 66 მხოლოდ სან პაულუში იყო.

#### ეკვადორი 
9 თებერვალს, ეკვადორის ჯანდაცვის მინისტრმა, კატალინა ანდრამუნომ ოფიციალურად დაადასტურა ქვეყანაში კორონავირუსის პირველი შემთხვევა. პაციენტი ქალი, რომელიც ესპანეთში ცხოვრობდა, 14 თებერვალს დაბრუნდა ეკვადორში, ქალაქ გუაიაკილიში.

### საერთაშორისო მიმოსვლა 
ეპიდემია ასევე გავრცელდა რამდენიმე საკრუიზო ლაინერზე, მათ შორის არის: *Diamond Princess* და MS *Westerdam''.

## სქოლიო 
## გარე ბმულები 
*Worldwide Coronavirus Map, confirmed Cases – Map the route paths of coronavirus confirmed cases.